L 45/1640
EL
Επίσημη Εφημερίδα της Ευρωπαϊκής Ένωσης
24.2.2022
ΕΠΙΤΡΟΠΉ ΔΑΝΕΙΟΛΗΠΤΙΚΈΣ ΚΑΙ ΔΑΝΕΙΟΔΟΤΙΚΈΣ ΠΡΆΞΕΙΣ — ΔΑΝΕΙΟΛΗΠΤΙΚΈΣ ΚΑΙ ΔΑΝΕΙΟΔΟΤΙΚΈΣ ΠΡΆΞΕΙΣ ΜΕ ΤΗΝ ΕΓΓΎΗΣΗ ΤΟΥ ΠΡΟΫΠΟΛΟΓΙΣΜΟΎ ΤΗΣ ΈΝΩΣΗΣ (ΕΝΔΕΙΚΤΙΚΌ)
3.
Δημοσιονομική επίπτωση Η έξαρση της νόσου COVID-19 είχε μαζικές και καταλυτικές επιπτώσεις στα οικονομικά συστήματα κάθε κράτους μέλους.
Ως εκ τούτου, απαιτούνται από τα κράτη μέλη συλλογικές συνεισφορές με τη μορφή εγγυήσεων για τη στήριξη των δανείων από τον προϋπολογισμό της Ένωσης.
Τέτοιες εγγυήσεις είναι απαραίτητες ώστε να μπορεί η Ένωση να χορηγεί δάνεια επαρκούς τάξης μεγέθους στα κράτη μέλη, για τη στήριξη των πολιτικών της αγοράς εργασίας που υφίστανται τη μεγαλύτερη πίεση.
Για να διασφαλιστεί ότι η ενδεχόμενη υποχρέωση που απορρέει από τέτοια δάνεια συνάδει με το ισχύον πολυετές δημοσιονομικό πλαίσιο και τα ανώτατα όρια των ιδίων πόρων, οι εγγυήσεις που παρέχονται από τα κράτη μέλη θα πρέπει να είναι ανέκκλητες, άνευ όρων και εκτελεστές κατόπιν αιτήσεως, ενώ πρόσθετες διασφαλίσεις θα πρέπει να ενισχύουν την ευρωστία του συστήματος.
Σύμφωνα με τον συμπληρωματικό ρόλο των εν λόγω εγγυήσεων και με την επιφύλαξη του ανέκκλητου, άνευ όρων και εκτελεστού κατόπιν αιτήσεως χαρακτήρα τους, η Επιτροπή αναμένεται, πριν απαιτήσει τις εγγυήσεις που παρέχουν τα κράτη μέλη, να αξιοποιήσει το περιθώριο που είναι διαθέσιμο έως το ανώτατο όριο των ιδίων πόρων για πιστώσεις πληρωμών στον βαθμό που κρίνεται βιώσιμο από την Επιτροπή, λαμβάνοντας υπόψη, μεταξύ άλλων, τις συνολικές ενδεχόμενες υποχρεώσεις της Ένωσης, μεταξύ άλλων στο πλαίσιο του μηχανισμού για τη στήριξη του ισοζυγίου πληρωμών που θεσπίστηκε με τον κανονισμό (ΕΚ) αριθ.
332/2002 (1).
Η Επιτροπή θα πρέπει, κατά τη σχετική κατάπτωση εγγυήσεων, να ενημερώνει τα κράτη μέλη σχετικά με τον βαθμό στον οποίο έχει αναληφθεί το διαθέσιμο περιθώριο.
Το κατά πόσο είναι αναγκαίο να παρέχονται εγγυήσεις από τα κράτη μέλη ενδέχεται να επανεξεταστεί σε περίπτωση που επιτευχθεί συμφωνία σχετικά με αναθεωρημένο ανώτατο όριο των ιδίων πόρων.
Δεδομένου ότι και τα δύο μέρη αυτών των δανειοληπτικών και δανειοδοτικών πράξεων εκτελούνται υπό πανομοιότυπους όρους, επηρεάζουν τον προϋπολογισμό μόνον εάν ενεργοποιηθεί η εγγύηση σε περίπτωση αδυναμίας πληρωμής.
Στις 31 Δεκεμβρίου 2020, το ανεξόφλητο υπόλοιπο στο πλαίσιο του παρόντος μέσου ήταν 39 500 000 000 EUR.
(1) Κανονισμός (ΕΚ) αριθ.
332/2002 του Συμβουλίου, της 18ης Φεβρουαρίου 2002, για τη θέσπιση ενός μηχανισμού μεσοπρόθεσμης οικονομικής στήριξης του ισοζυγίου πληρωμών των κρατών μελών (ΕΕ L 53 της 23.2.2002, σ.
1).